༄༅། །དཔལ་ལྡན་བླ་མའི་རྣམ་ཐར་ལ་བསྟོད་ཅིང་གསོལ་བ་འདེབས་པ་
དད་པའི་མཆོད་སྤྲིན་ཞེས་བྱ་བ་བཞུགས་སོ།།
དཔལ་ལྡན་བླ་མའི་རྣམ་ཐར་ལ་བསྟོད་ཅིང་གསོལ་བ་འདེབས་པ་དད་པའི་མཆོད་སྤྲིན་ཞེས་བྱ་བ། རིགས་ཀུན་ཁྱབ་
བདག་བླ་མ་དམ་པ་དང་འཇམ་དཔལ་དབྱངས་གཉིས་སུ་མེད་པ་ལ་ཕྱག་འཚལ་ལོ།། ན་མོ་གུ་རུ་རཏྣ་ཏྲཱ་ཡཱ་ཡ།
ཀུན་ཁྱབ་བདེ་ཆེན་དང་པོའི་རྫོགས་སངས་རྒྱས། །འོག་མིན་གནས་སུ་ལྔ་ལྡན་
ལོངས་སྤྱོད་རྫོགས། །སྣ་ཚོགས་ཞིང་དུ་ཐུགས་རྗེས་སྤྲུལ་པའི་སྐུ། །སྟོན་མཛད་རྗེ་
བཙུན་བླ་མར་གསོལ་བ་འདེབས། ༡ །སྣ་ཚོགས་ཁམས་དང་སྣ་ཚོགས་མོས་པ་
བཞིན། །སྣ་ཚོགས་སྐུ་དང་སྣ་ཚོགས་ཐབས་ཚུལ་གྱིས། །སྣ་ཚོགས་གདུལ་བྱ་བདེ་
བའི་ལམ་བཀྲི་བའི། །སྣ་ཚོགས་ནོར་བུ་ཁྱོད་ལ་གསོལ་བ་འདེབས། ༢ །ནུས་ལྡན་
རྡོ་རྗེ་ལ་སོགས་རྒྱལ་སྲས་ཀྱི། །རོལ་པ་རྒྱ་མཚོས་དག་དང་མ་དག་པའི། །ཞིང་
ཁམས་ཡོངས་སྦྱངས་ཁྱོད་ནི་ལྔ་བརྒྱའི་མཐར། །བདུད་འདུལ་གླིང་པར་གྱུར་ལ་
གསོལ་བ་འདེབས། ༣ །གང་དེའི་ཡེ་ཤེས་གཅིག་དང་དུ་བྲལ་གྱིས། །འབྱམས་
ཀླས་ཞིང་དུ་དེ་སྙེད་སྤྲུལ་བསྒྱུར་ལས། །འདི་ན་ཐེག་མཆོག་སྟོན་པ་རྒྱལ་བའི་སྲས།།
ཆོས་ཀྱི་ཉི་མར་སྣང་ལ་གསོལ་བ་འདེབས། ༤ །སྙིང་པོའི་བསྟན་མཆོག་འཛིན་དང་
སྐལ་ལྡན་འགྲོ། །མྱུར་བདེའི་ལམ་འཁྲིད་དེད་དཔོན་སྙིགས་མའི་མཐར། །
།མཐའ་
79

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
༦
ཡས་ཞིང་བཞུགས་རྒྱལ་ཀུན་དགོངས་གཅིག་གིས། །བདག་གི་མགོན་དུ་བྱོན་ལ་
གསོལ་བ་འདེབས། ༥ །གང་གི་རྣམ་ཐར་རིན་ཆེན་འབྱུང་གནས་བཞིན། །རྒྱ་ཆེ་
སེམས་དཔའ་གཞན་གྱིས་བརྒལ་དཀའ་བར། །ཅུང་ཟད་དད་པའི་སྙིམ་པས་ཉེར་
བླངས་ཏེ། །གསོལ་འདེབས་མཆོད་སྤྲིན་སྤྲོ་ལ་གུས་པ་ཐོབ། ༦ །བཻ་རོའི་དངོས་
སྣང་གཏེར་བདག་གླིང་པ་ཡི། །ཡེ་ཤེས་སྤྱན་གྱིས་སྣང་ཚུལ་ཇི་ལྟ་བར། །བུ་འབོར་
སྒང་སྟོད་ཡབ་ཡུམ་རིགས་རུས་གནས། །ཕལ་དང་མ་འདྲེས་གཟིགས་ལ་གསོལ་བ་
འདེབས། ༧ །གང་ཚེ་རྒྱལ་བའི་སྲས་མཆོག་གོང་མ་ཉིད། །གཟུགས་སྐུ་ཐིམ་ཚེ་
གནས་ཁང་གཡར་དགོས་ཞེས། །སྤྲིང་ཡིག་མཁའ་ནས་ཡབ་ཀྱི་སྐུ་པང་བབས། །
དང་པོའི་ངོ་མཚར་བསྟན་ལ་གསོལ་བ་འདེབས། ༨ །འོག་མིན་ས་སྤྱོད་རྩེ་ར་གངས་
ཁྲོད་དུ། །མཆོག་དབྱངས་དངོས་སྣང་ཆོས་རྗེ་གླིང་པ་དང༌། །ཡེ་ཤེས་ཌཱཀྐི་པདྨ་ཆོས་
སྐྱིད་ཀྱི། །སྲས་སུ་སྲིད་པ་བཟུང་ལ་གསོལ་བ་འདེབས། ༩ །ལྷུམས་སུ་འཇུག་པའི་
སྔ་རོལ་ཡབ་ཡུམ་གྱི། །སྙོམས་འཇུག་སྐྱེ་བའི་ཉེར་ལེན་མ་ཚོགས་པས། །ཞག་ཤས་
སྒུག་དགོས་བྱུང་ཞེས་སྒྲིབ་མེད་ཀྱི། །དྲན་དང་ཤེས་བཞིན་ལྡན་ལ་གསོལ་བ་
འདེབས། ༡༠ །དེ་ཚེ་རྒྱུ་ཡི་རྡོར་འཛིན་ཡབ་ཡུམ་གྱི། །ལྷན་སྐྱེས་ལམ་དུ་རྒྱལ་ཀུན་
ཞུ་བ་ཡི། །དབང་བསྐུར་མཆོག་བརྙེས་མངོན་པར་བྱང་ཆུབ་ལྔས། །འབྲས་བུའི་
རྡོར་འཛིན་བྱོན་ལ་གསོལ་བ་འདེབས། ༡༡ །ཤིང་ཕོ་སྒྲ་རྒྱལ་ཞག་གི་ཕུང་པོ་ལ། །
ཡ་མཚན་བཀྲ་ཤིས་ལྟས་ཀྱིས་མདུན་བདར་ནས། །མངལ་གྱི་རྒྱ་ལས་གྲོལ་ཚེ་ལྷ་
དང་མིས། །བསྟོད་དབྱངས་རྒྱ་མཚོས་མཆོད་ལ་གསོལ་བ་འདེབས། ༡༢ །གཞོན་
ནུའི་དུས་ནས་ཆོས་འཆད་དབང་བསྐུར་སོགས། །དམ་པའི་རྣམ་ཐར་བསྐྱངས་ཤིང་
ཉལ་འགྲོའི་རྒྱུན། །སྙིམ་པས་བཅད་དང་སྲ་མཁྲེགས་ལྕགས་མདུད་པས། །ཡབ་རྗེ་
མཉེས་པར་མཛད་ལ་གསོལ་བ་འདེབས། ༡༣ །གང་ཁྱོད་གདོད་ནས་ཡེ་ཤེས་སྤྱི་
80

དགེ་པཎ་ཚེ་དབང་མཆོག་གྲུབ་བཀའ་འབུམ།
བླུགས་ཀྱི། །རྒྱལ་ཐབས་བརྙེས་ལ་སླར་ཡང་རིག་འཛིན་རྗེས། །བླ་མ་དགོངས་འདུས་
དཀྱིལ་འཁོར་ཆེན་པོ་རུ། །སྐུ་བཞིའི་རྒྱལ་ཐབས་གཏད་ལ་གསོལ་བ་འདེབས།
༡༤ །དམར་མཐིང་ཅོད་པཎ་འཛིན་སོགས་དམ་པ་འགས། །བསླུ་མེད་ལུང་གི་མེ་
ཏོག་འཐོར་བ་དང༌། །གོང་མའི་ཞབས་རིམ་ཉེར་སྤྱད་དངོས་པོ་སོགས། །ངོས་
བཟུང་འཁྲུལ་པ་བྲལ་ལ་གསོལ་བ་འདེབས། ༡༥ །དགུང་གྲངས་རི་བོར་འོག་མིན་
མཚོ་ཕུ་རུ། །གྲུབ་བརྙེས་བླ་མ་མཇལ་ཚེ་སྔོན་གྱི་གནས། །རྗེས་དྲན་གསུང་གིས་
དགྱེས་བསྐྱེད་སྡོམ་གསུམ་སྒོར། །འཇུག་ཚུལ་དེད་དཔོན་བསྟེན་ལ་གསོལ་བ་
འདེབས། ༡༦ །གདན་སར་བསྐྱོད་ལམ་རིག་འཛིན་གོང་མ་ཡི། །ཆིབས་གྱུར་ཅང་
ཤེས་རིང་ནས་ཉིད་དྲུང་ལྷགས། །དགའ་དང་སྐྱོ་བའི་རྣམ་འགྱུར་མཆི་མ་འབྱིན།
མི་རྣམས་ཐེ་ཚོམ་བཅད་ལ་གསོལ་བ་འདེབས། ༡༧ །དེ་ནས་རྡོར་གདན་གཉིས་
པའི་གནྡྷོ་ལར། །ཆོས་ཀྱི་ཁྲི་ལ་རྒྱལ་བ་རྒྱ་མཚོ་ཡིས། །མངའ་གསོལ་ལྷ་མིས་
བསྟོད་ཚེ་སྙིང་པོའི་བསྟན། །མགོན་དང་བཅས་པར་གྱུར་ལ་གསོལ་བ་འདེབས།
༡༨ །བཱིརྱའི་ཞབས་དང་བཀྲ་ཤིས་མཚན་མངའ་དག །གཙུག་བསྟེན་གཏེར་ཁ་
གཉིས་བྱོན་རྩ་རླུང་སོགས། །ཟབ་རྒྱས་གཏེར་ཆོས་དུ་མའི་སྨིན་གྲོལ་གྱི། །ཆོས་
མཛོད་རྒྱ་མཚོ་བསྣམས་ལ་གསོལ་བ་འདེབས། ༡༩ །ཁྱད་པར་གྲུབ་བརྙེས་གདོད་
མའི་མགོན་པོ་ལས། །འབུམ་ཕྲག་དྲུག་ཅུའི་སྙིང་པོ་ཡང་ཏིའི་བཅུད། །ཁྲེགས་ཆོད་
ཐོད་རྒལ་ལམ་ནས་གནས་ལུགས་ཀྱི། །གདོད་མའི་རྒྱལ་ས་ཟིན་དེར་གསོལ་བ་
འདེབས། ༢༠ །བསྟན་གཞི་སོ་སོ་ཐར་པར་གནས་གཟིགས་ནས། །ཀུན་མཁྱེན་
ཆེན་པོ་བསྟན་པའི་ཉིན་བྱེད་དྲུང༌། །ཚིགས་གསུམ་རིམ་ནོས་ཉེས་ལྟུང་མི་མངའ་
བའི། །ཚུལ་ཁྲིམས་བསུང་ཞིམ་འཕྲོ་ལ་གསོལ་བ་འདེབས། ༢༡ །འཕགས་བོད་
ཡིག་རིགས་དཀར་ནག་རྩིས་རིགས་དང༌། །ཚིག་རྒྱན་གཞུང་དང་སྡེབ་སྦྱོར་ལྷ་རིས་
81

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སོགས། །ཤེས་བྱའི་གནས་ཀུན་རྨོངས་པ་མེད་མཁྱེན་པས། །མཁས་པའི་གོ་འཕང་
བརྙེས་ལ་གསོལ་བ་འདེབས། ༢༢ །ཁྱད་པར་མར་མིའི་བཀའ་བརྒྱུད་གསེར་ཕྲེང་
གི༑ ཐུགས་བཅུད་ནཱ་རོའི་མན་ངག་ཆོས་དྲུག་དང་། །ཕྱག་ཆེན་གདམས་པས་ར
གནས་ཡེ་ཤེས་ཀྱི། །དེ་ཉིད་རྗེན་པར་གཟིགས་ལ་གསོལ་བ་འདེབས། ༢༣ །ཇི་
ལྟར་བརྟགས་ཀྱང་ནག་པོའི་ཆོས་བཞིའི་སྐྱོན། །ཆ་ཙམ་མ་དམིགས་སྨོན་འཇུག་
ཕར་ཕྱིན་བཅུ། །བསྡུ་དངོས་བཞི་ཡིས་གཞན་དོན་མཐར་ཕྱིན་པའི། །སེམས་དཔའ་
ཆེན་པོ་ཁྱོད་ལ་གསོལ་བ་འདེབས། ༢༤ །རང་གི་དཔལ་འབྱོར་ཇི་མི་སྙམ་བགྱིད་
པས། །བདོག་དགུས་མཆོད་སྤྲིན་སྤྲོ་དང་སྒྲུབ་པ་ཡིས། །བཤེས་གཉེན་མཆོག་རྣམས་
དགྱེས་མཛད་རྟག་ངུ་དང༌། །ནོར་བཟང་རྣམ་ཐར་འཛིན་ལ་གསོལ་བ་འདེབས།
༢༥ །རིགས་ཀྱི་ཁུ་བོ་མ་ཎིའི་མཚན་ཅན་དང༌། །ཡོན་ཏན་རྒྱ་མཚོ་ལྟ་བུའི་བཤེས་
གཉེན་ལ། །ཡོ་ག་རྣམ་གསུམ་དབང་བཀའ་ལུང་གི་རྒྱུན། །གསན་ནས་ཁྱབ་གདལ་
སྤེལ་ལ་གསོལ་བ་འདེབས། ༢༦ །ཁྱད་པར་གསང་བ་སྙིང་པོ་ལུང་གི་སྤྱི། །དཔལ་
ལྡན་ཟུར་པའི་བཀའ་སྲོལ་བདུད་རྩིའི་རྒྱུན། །མ་ལུས་བཞེས་ནས་མདོ་སྒྱུ་སེམས་
གསུམ་གྱི། །བསྟན་པའི་རྒྱལ་མཚན་བསླངས་ལ་གསོལ་བ་འདེབས། ༢༧ །བླ་
མའི་ལུང་བསྟན་དབེན་པ་རྫོང་དཀར་རྩེར། །ལོ་གསུམ་མཛད་ཚེ་འཕགས་མས་
བྱིན་བརླབས་ཤིང༌། །གཏེར་ཆེན་བླ་མ་དབྱེར་མེད་སྤྱན་རས་གཟིགས། །གཟུགས་
སྐུའི་བཀོད་པ་བསྟན་ལ་གསོལ་བ་འདེབས། ༢༨ །ནག་པོ་ཆེན་པོས་གར་གྱི་སྟངས་
སྟབས་དང༌། །ལྷ་སྲིན་ཚོགས་ཀྱིས་དངོས་སུ་མཆོད་པ་ཕུལ། །འཇིག་རྟེན་སྐྱོང་བ་
རྣམས་ཀྱིས་བསྟི་སྟང་གིས། །མངོན་སུམ་བསྙེན་པར་མཛད་ལ་གསོལ་བ་འདེབས།
༢༩ །སྐུ་ཡི་འཚོ་ཆས་ཡོ་བྱད་ངན་ངོན་གྱིས། །ཆོག་ཤེས་ནོར་ལ་ལོངས་སྤྱོད་ན་
བཟའ་ཚུན། །རྒྱལ་བའི་སྐུ་དང་གསུང་རབ་རྒྱུར་བསྔོ་བས། །འཕགས་པའི་རིགས་
82

དགེ་པཎ་ཚེ་དབང་མཆོག་གྲུབ་བཀའ་འབུམ།
བཞིར་གནས་ལ་གསོལ་བ་འདེབས། ༣༠ །དཀྱིལ་འཁོར་བྲི་ཐིག་དབྱངས་རོལ་
གར་ཕྱག་རྒྱ། །ལྷ་ཡི་སྟངས་སྟབས་སྣ་ཚོགས་ལས་རབ་འབྱམས། །རྫོང་འཕྲང་
སྲོག་གསུམ་སྒྲོམ་ནས་འདོན་མཁས་པའི། །སྔགས་སྤྱོད་བརྟུལ་ཞུགས་བརྙེས་ལ་
གསོལ་བ་འདེབས། ༣༡ །མདོ་སྒྱུ་སྒྲུབ་སྡེ་བཀའ་དགོངས་ཡང་ཕུར་སོགས། །
བཀའ་གཏེར་ཆོས་ཀྱི་འཁོར་ལོ་བར་མེད་དུ། །བསྐོར་ནས་སྐལ་ལྡན་གདུལ་བྱ་སྐུ་
བཞིའི་སར། །འཁྲིད་མཁས་དེད་དཔོན་ཆེན་པོར་གསོལ་བ་འདེབས། ༣༢ །སྔོན་
འགྲོའི་ཆོས་ནས་དབང་བཞིའི་ལམ་རིམ་པ། །རྩ་ཐིག་རླུང་གསུམ་ཁྲེགས་ཆོད་ཐོད་
རྒལ་གྱིས། །སྐལ་ལྡན་བགྲངས་ཡས་འཁོར་བ་མཐའ་ཅན་དུ། །ཕྱིར་མི་ལྡོག་པར་
མཛད་ལ་གསོལ་བ་འདེབས། ༣༣ །ཉེ་བའི་འཐུང་གཅོད་རོང་བཙན་གངས་ར་རུ།།
ཕྱི་དང་ནང་གི་འདུ་བ་ཁྱད་པར་ཅན། །ཕྱི་དང་ནང་གི་དམ་ཚིག་ཡོ་བྱད་ཀྱིས། །ཕྱི་
ནང་ཚོགས་ཆེན་སྤེལ་ལ་གསོལ་བ་འདེབས། ༣༤ །གྲུབ་བརྙེས་གདོད་མའི་མགོན་
པོས་གནས་མཆོག་འདིར། །ཡབ་སྲས་མཇལ་བའི་ཞལ་བཞེས་མངོན་གྱུར་དུ། །
ནུབ་ཕྱོགས་རྒྱལ་ཞིང་ཡེ་ཤེས་སྐུ་བསྟན་ནས། །དགོངས་བརྒྱུད་འཕོ་བར་མཛད་ལ་
གསོལ་བ་འདེབས། ༣༥ །གནས་དེར་ནམ་མཁའི་མཚན་ཅན་ཀཿཐོག་པས། །
བཞེངས་པའི་ཇོ་བོ་ནམ་མཁའ་བཀྲ་ཤིས་ཀྱི། །ཉེ་ཞོལ་ཆུ་མིག་འོ་མའི་ཁ་དོག་ཏུ། །
ཞག་བདུན་འགྱུར་བར་མཛད་ལ་གསོལ་བ་འདེབས། ༣༦ །བཅུ་གསུམ་རྡོར་འཛིན་
གྲངས་བྱོན་ཀཿཐོག་པའི། །ཆོས་སྡེ་བཅུ་གསུམ་ལ་སོགས་ཞབས་བཅགས་ཤིང་། །
བུ་འབོར་སྒང་གི་སྐྱེ་འགྲོ་མཐོང་ཐོས་དང༌། །དྲན་པས་དོན་ལྡན་མཛད་ལ་གསོལ་
བ་འདེབས། ༣༧ །དཀོན་མཆོག་གཙུག་ལག་ཉམས་གསོ་གསར་བཞེངས་ནས། །
རྒྱལ་དང་བྱང་སེམས་རྩ་གསུམ་ལྷའི་སྣང་བརྙན། །བྲིས་འབུར་སྐུ་དང་བཀའ་
བསྟན་གླེགས་བམ་གྱིས། །ཕྱུར་བུར་བཀང་ནས་གདུལ་བྱའི་བསོད་ནམས་ཀྱི། །
83

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཞིང་མཆོག་འབྱམས་ཀླས་བསྐྲུན་ལ་གསོལ་བ་འདེབས། ༣༨ །རྗེས་འཇུག་སྒྲུབ་ལ་
གཞོལ་ཕྱིར་བགྲང་བྱ་དགུར། །ཐེམ་སྤངས་དམ་བཅས་ལྷ་སྔགས་ཏིང་འཛིན་དང༌།།
སྨིན་གྲོལ་གདམས་པས་སྐལ་ལྡན་བགྲངས་མཐའ་ཡས། །གྲོལ་བའི་ལམ་བ
ཁྱེད་ལ་གསོལ་བ་འདེབས། ༣༩ །གངས་ཅན་བརྡར་གྱུར་རྒྱལ་བཀའ་ཇི་སྙེད་དང་།།
བཀའ་གཏེར་དག་སྣང་བསྟན་བཅོས་ཟབ་དགུའི་མཛོད། །བཤེས་གཉེན་རྡོ་རྗེ་
འཛིན་པའི་གྲངས་ལྷག་ལས། །གསན་བསམ་ལུང་གིས་ཕྱུག་ལ་གསོལ་བ་འདེབས།
།གྲུབ་མཆོག་ནམ་མཁའི་མཚན་དང་སི་ཏུའི་ཞབས། །ཡབ་རྗེ་དམ་པས་དངོས་
་བཀོད་
སྣང་མནལ་ལམ་དུ། །དགོངས་པའི་རྩལ་འབྱིན་གེགས་སེལ་བོགས་འདོན་མཛད།།
རྟག་པར་འདུ་འབྲལ་མེད་ལ་གསོལ་བ་འདེབས། ༤༡ །གང་གི་དག་པའི་ཡེ་ཤེས་
རང་སྣང་དུ། །པྲ་ཕབ་ཇི་བཞིན་རྩ་གསུམ་རབ་འབྱམས་དང༌། །ཆོས་སྐྱོང་ཚོགས་
ཀྱིས་ཞལ་བསྟན་ལུང་བསྟན་ཅིང༌། །གཡེལ་མེད་ཕྲིན་ལས་སྒྲུབ་ལ་གསོལ་བ་
འདེབས། ༤༢ །མཁའ་སྤྱོད་མཚོ་ཕུ་རྩེ་ར་གངས་ཁྲོད་སོགས། །སྒྲུབ་གནས་བྱིན་
ཅན་ཉམས་གསོ་རྟེན་བཞེངས་དང༌། །གདུལ་དཀའི་གདུལ་བྱ་ཕྱོགས་དེའི་འགྲོ་
རྒྱུད་ལ། །བསོད་ནམས་རླབས་ཆེན་བསྐྲུན་ལ་གསོལ་བ་འདེབས། ༤༣ །མ་ཏིའི་
མཚན་ཅན་ས་ཆེན་སྐྱོང་བ་ཡིས། །སྲི་ཞུས་གུས་མཆོད་འདུས་མདོ་བཀའ་དགོངས་
ཀྱི༑ ༑དཀྱིལ་འཁོར་ཆེན་པོར་བཅུག་ནས་སྨིན་མཛད་ཅིང༌། །ཐར་པའི་ས་བོན་
བཏབ་ལ་གསོལ་བ་འདེབས། ༤༤ །དེ་ཚེ་ས་སྐྱོང་རྒྱུད་བསྐུལ་འཕགས་ཡུལ་གྱི།
འབྲས་སྤུངས་མཆོད་རྟེན་དང་མཉམ་གོང་མ་ལྔའི། །གདུང་འབུམ་གཙུག་ལག་ཁང་
བཅས་སྐྱེ་དགུ་ཡི། །བསོད་ནམས་ཞིང་མཆོག་བསྐྲུན་ལ་གསོལ་བ་འདེབས། ༤༥ །
ཨོ་ཌི་ཡཱ་ནའི་སངས་རྒྱས་གཉིས་པ་ཡི། །སྣང་བརྙན་རིན་ཆེན་ལས་གྲུབ་ང་འདྲ་མ།།
མཐོང་བའི་མོད་ལ་དགེ་མཚན་བྱིན་འབེབས་པའི། །སྔོན་མེད་རྟེན་མཆོག་འཁྲུངས་
84

དགེ་པཎ་ཚེ་དབང་མཆོག་གྲུབ་བཀའ་འབུམ།
ལ་གསོལ་བ་འདེབས། ༤༦ །ཚེས་བཅུ་བྱུང་རེས་ང་ཉིད་བོད་དུ་འོང༌། །གསུངས་
པའི་ཞལ་བཞེས་བསླུ་མེད་རྟེན་འབྲེལ་དུ། །མཚན་བརྒྱད་དཔའ་བོ་ཌཱ་ཀིའི་ཞམ་
རིང་བཅས། །གར་དགུའི་མཆོད་སྤྲིན་སྤྲོས་ལ་གསོལ་བ་འདེབས། ༤༧ །ས་སྐྱོང་
རྒྱལ་པོའི་མྱོང་གྲོལ་བསྒྲུབས་པའི་ཚེ། །དཀྱིལ་འཁོར་སྟེང་དུ་འཇའ་ཡི་ཀ་བ་བཙུགས།།
དྲི་བཟང་ཕྱོགས་འཐུལ་སྟོང་ཕྲག་བཅོ་བརྒྱད་འགྲོ། །མ་བསྒོམས་མྱང་གྲོལ་བདེ་
བའི་ལམ་བཀོད་པའི། །འགྲོ་དོན་མཐར་ཕྱིན་ཁྱེད་ལ་གསོལ་བ་འདེབས། ༤༨ །
ཆོས་བརྒྱད་རྩ་ལྟར་སྙིང་པོས་དབེན་གཟིགས་ནས། །རང་གི་ཡོན་ཏན་རྒྱ་མཚོའི་
རིན་ཆེན་ལྟར། །མི་མངོན་སྦས་ཚུལ་ཁོ་ན་ལྷུར་བཞེས་པས། །བཀའ་གདམས་རྣམ་
ཐར་འཛིན་ལ་གསོལ་བ་འདེབས། ༤༩ །ཇི་ལྟར་བརྟགས་ཀྱང་སྐྱོན་གྱི་གནས་མ་
དམིགས། །བསླབ་གསུམ་དྲི་མས་གོས་པ་མེད་པས་དག །གཞན་དོན་ངལ་དུབ་མི་
མངའ་ཁྱོད་མཚུངས་པ། །